open-index/open-wikipedia-markdown huggingface dataset:
Erik Sand

**Erik Sand** (født 18. august 1967 i Oslo) er en norsk musiker og grafisk designer, han vokste opp på Kolbotn utenfor Oslo. Han startet *Detektor*, et trance/elektronika prosjekt i 1998. Fra desember 2000 ble Detektor forsterket med Hilde Wahl på vokal.

## Detektor
I desember 2000 fikk *Detektor* platekontrakt på det tyske selskapet Boost records. Boost records var drevet av Claus Pieper og eid av det største technomagasinet i Europa, Raveline. I tillegg til å være manager i Boost records var Claus Pieper medlem av det legendariske technobandet Genlog. Claus oppdaget Detektors musikk på internett i 2000. Musikken var lagt ut på mp3.com, et av de aller første nettsamfunn som hadde kommersiell suksess og som klarte å kople sammen kreative musikere fra hele verden.
 
*Detektor* ga ut en 12" vinyl på Boost records med tittelen *Fly*. Fly ble remixet av flere kjente Djs, fra Giorgio Ponticelli i Italia til Luke Chen i Singapore. DJ Quicksilver og Blank & Jones hadde Fly høyt oppe på sine spillelister, og under Love Parade i Berlin 2001 ble den en gjenganger i opptoget og på ravefestene i etterkant. Fly ble en umiddelbar suksess og solgte ut to opplag i Tyskland, Østerrike, Frankrike, Sveits og Spania. Fly var også med på tilsammen 10 compilations som solgte i et totalt antall på ca 1 000 000 eksemplarer. Det største bidraget til de høye salgstallene var Fly´s tilstedeværelsen på Sony BMG Music Entertainment *Dreamdance 21* som alene har solgt en kvart million eksemplarer. Boost records måtte i 2003 legge ned sin virksomheten i Tyskland.

## Eksterne lenker
* Detektor
* Boost records – Fly
* Sony BMG Music Entertainment – Dreamdance 21
Villa Pisani (Montagnana)

**Villa Pisani** er en italiensk villa rett utenfor bymuren i Montagnana. Den er med blant villaene i Veneto som
UNESCO har satt på sin liste over verdensarven.

Francesco Pisani var en mektig og innflytelsesrik venetiansk patrisier. Hans venn, Andrea Palladio, tegnet sannsynligvis i 1552 villaen for ham. Konstruksjonen var i hvert fall igang i september 1553 og arbeidet, medregnet de dekorative skulpturene, var ferdig i 1555. Villaen er helt uten de gårdsbruksfunksjonene som Palladios villaer stort sett har, og er med det sammen med plasseringen rett utenfor middelaldermurene i Montagnana like mye ett palass som en villa. Som i de samtidige prosjektene, Palazzo Chiericati og Villa Cornaro, har bygningen to etasjer med søyler og gavl.

Annen etasje var til boligformål, mens første etasje var til dagliglivet og der hvor bønder som forpaktet jord kunne bli møtt. Det er en rekke ildsteder som forteller at dette ikke var et sted som var ment kun for sommerbruk. De to etasjene er like i grunnplan, men det er hvelvet tak i første etasje. Det er en sal med søyler slik som i Villa Cornaro. Den er dekorert med statuer av Alessandro Vittoria som illustrerer de fire årstider. Vittoria hadde også vært benyttet i Palazzo Thiene som Palladio bygget litt tidligere. Adkomst mellom etasjene er ved symmetriske ovale spiraltrapper. De er på hver sin side av loggiaen ut mot haven.

Bygningen er dekorert av en dorisk frise som strekker seg rundt hele bygningen uten avbrudd.
På havesiden er det både en portiko og en loggia i andre etasje som skaper dybde i de ellers plane veggene.

Bygget er omtalt av Palladio i Quattro Libri, men selv om ingen signert tegning eksisterer er det mulig å fastslå at dette er en bearbeidelse etter prosjektets avslutning. 

## Eksterne lenker
* 
* Villa Pisani i quattro libri, Universitetsbiblioteket i Heidelberg (italiensk)
* Det internasjonale senter for studier av Andrea Palladios arkitektur  (engelsk og italiensk)
Kongeriket Bayern

**Kongeriket Bayern** (tysk: Königreich Bayern) var en tysk stat som eksisterte fra 1806 til oppløsningen av de tyske monarkiene i 1918. Dagens Bayern er en fristat, og er en av delstatene i forbundsrepublikken Tyskland. 

## Kongehus

Da Karl Theodor av Bayern ble kurfyrste av Bayern 30. desember 1777 ble grunnlaget lagt for huset Wittelsbachs adgang til tronen i det senere kongedømmet.

Maximilian I av Bayern fra huset Wittelsbach ble valgt til Bayerns første konge i 1806 etter at freden i Pressburg året i forveien hadde akseptert hans krav om å bli konge over Bayern. Slik ble landets status endret fra å være et kurfyrstedømmet til å bli et kongedømme. Huset Wittelsbach var kongefamilie helt til monarkiet ble avskaffet etter første verdenskrig.

## Utstrekning

Dagens Bayerns grenser ble i hovedsak etablert gjennom Paris-traktaten av 1814, hvor Bayern avsto blant annet Tirol og Vorarlberg til keiserdømmet Østerrike, men fikk i stedet Aschaffenburg og deler av  Hessen-Darmstadt. Kongeriket Bayern var den nest største staten i Det tyske keiserriket, etter Kongeriket Preussen og har vært en del av Tyskland siden samlingen i 1871.

## Konstitusjon
Kongeriket Bayerns konstitusjon ble proklamert 26. mai 1818. Statens parlament hadde to avdelinger, et overhus som besto av adelen og aristokratiet. herunder store landeiere, høyere embetsmenn og tronarvinger. Underhuset besto av representanter for mindre landeiere, byene og bønder. Protestantenes rettigheter ble sikret i konstitusjonen gjennom bestemmelser om religionsfrihet og at alle trosretninger var likestilte. Den første konstitusjonen var ikke heldig for kongen, da denne protesterte mot at hæren skulle sverge troskap til konstitusjonen i stedet for til kongen. Kongen henvendte seg til Kongeriket Preussen og keiserdømmet Østerrike for å få støtte, men disse ønsket ikke å blande seg inn i slike indre forhold. Men denne saken roet seg etter at kong Maximillian I døde i 1825 og kong Ludwig I overtok tronen.

## Opphør

Da det tyske keiserriket brøt sammen i 1918 etter nederlaget i første verdenskrig, abdiserte den tyske keiseren sammen med de øvrige tyske monarkene. Den bayerske kongen Ludwig III av Bayern utstedte den såkalte *Anifer Erklärung* (etter slottet Anif) den 12. november og dette avsluttet Huset Wittelsbach på tronen i Bayern og dagens Fristaten Bayern ble opprettet som en forbundsstat innen Weimarrepublikken. Etter andre verdenskrig ble Fristaten Bayern en delstat i forbundsrepublikken Tyskland da denne ble opprettet i mai 1949.

## Eksterne lenker
*  Kongeriket Bayern 1806-1918, Haus der Bayerischen Geschichte
Mons (navn)

**Mons** er et norsk mannsnavn. Det er en variant av navnet *[[Magnus]]*, som betyr «stor». *Måns* er en svensk form av navnet.

## Utbredelse

|}

Mons var et populært navn på guttebarn født i Norge på 1600- og 1700-tallet og begynnelsen av 1800-tallet.

## Kjente personer med navnet
Personene i listen er ordnet kronologisk etter fødselsår.
* Mons Aslaksen Somby (1827–1854), en av lederne for det samiske «Kautokeinoopprøret» i 1852
* Mons Mjelde (1905–1994), norsk skøyteløper
* Måns Gahrton (f. 1961), svensk forfatter
* Måns Herngren (f. 1965), svensk skuespiller
* Mons Kallentoft (f. 1968), svensk forfatter
* Måns Mårlind (f. 1969), svensk regissør og manusforfatter
* Mons Ivar Mjelde (f. 1967), norsk fotballtrener
* Måns Zelmerlöw (f. 1986), svensk sanger
* Mons Røisland (f. 1997), norsk snøbrettkjører

## Annen bruk av navnet
* Ekstremværet Mons rammet Norge 30. desember 2014.
**Mons* var blant de hundre mest brukte kattenavnene i Norge i 2014.

## Referanser


## Eksterne lenker
*
Den portugisiske kolonikrigen

**Den portugisiske kolonikrigen** (portugisisk: **), også kjent som *Den oversjøiske krigen* (*Guerra do Ultramar*) i Portugal og *Frigjøringskrigen* (*Guerra do Libertação*) i de tidligere koloniene, ble utkjempa mellom Portugals militære og nasjonalistbevegelser i Portugals afrikanske kolonier mellom 1961 og 1975. Det portugisiske regimet ble styrta i et kupp i 1974, og den etterfølgende endringa av regjering fikk en slutt på konflikten.

Misnøye med kolonikrigen særlig Den mosambikiske uavhengighetskrigen var medvirkende til at det autoritære regimet ble felt av et opprør blant de militære. De unge offiserene mente dette var kriger Portugal aldri kunne vinne. Portugal oppga besittelsene i India i 1961 og en frigjøringskrig begynte i Angola. I Guinea (1963) og Mosambik (1964) begynte væpnet opprør mot kolonimakten. De militære anså det som helt urealistisk å beholde koloni med ren maktbruk. Blant soldatene var det mange klager over manglende forsyninger, inkompetanse og negativ omtale av de portugisiske styrkene hjemme i Portugal. De militære enheten i felten var små og oftest var det ingen offiserer over kapteins nivå. Regimelojale, høyere offiserer oppholdt seg stort sett i Lisboa der de utførte kontorarbeid. Sviktende økonomi var trolig medvirkende til misnøyen med Salazars regime. Portugal var også under internasjonalt press. USA og Storbritannia viste misnøye med Salazars politikk i koloniene.

I motsetning til andre europeiske kolonimakter forlot ikke det portugisiske Estado Novo-regimet sine afrikanske kolonier i løpet av 1950- og 60-tallet (Brasil ble uavhengig i 1822). Portugals kolonier i Afrika og Asia utgjorde omkring 2,1 millioner km2 med nær 10 millioner innbyggere. På 1960-tallet kom det flere væpna uavhengighetsbevegelser i de portugisiskspråklige områdene Angola, Mosambik og Portugisisk Guinea.

Etter hvert som krigen utspant seg møtte Portugal større motstand fra det internasjonale fellesskapet i form av embargo mot skip lasta med våpen og andre sanksjoner. Innad i Portugal ble krigen stadig mer upopulær på grunn av dens langvarighet og kostnad, forverring av forhold til andre FN-land og krigens rolle som forlenger av Estado Novo-regimet og det udemokratiske status quo-et.

## Referanser
Ammerud Basket

**Ammerud Basket** er en basketballklubb fra Ammerud i bydel Grorud i Oslo, med aktivitet for menn og kvinner. Klubbens herrelag spiller i den øverste nasjonale divisjonen, BLNO, mens damene spiller i 1. divisjon. Hjemmbanen er Apalløkka idrettshall. Best kjente spiller er Torgeir Bryn.

Klubben har aktivitet også med 3.-divisjonslag for herrer, junior kvinner og menn, samt en rekke aldersbestemte lag for gutter og jenter.

Herrelaget vant 4 Norgesmesterskapet fra 1982 til 1985. I 2000 ble Ammerud Oslos lag i den nystartede basketballigaen BLNO, under navnet Oslo Kings, organisert som en allianseklubb til moderklubben Ammerud idrettsforening. Det første året, 2001, ble klubben sluttspillvinner, og nummer to i serien.

Etter økonomiske problemer tok Vålerenga i 2002 over laget og navnet ble Vålerenga Kings, mens damelaget fikk navnet *Oslo Queens*. Håpet var å vekke klanens basketballinteresse. Planen gav ikke forventede resultater, og Vålerenga la ned satsingen våren 2003. I 2007 var klubben tilbake i Groruddalen som en avdeling under Ammerud IF med navnet Ammerud Basket, og spilte seg tilbake til plass i BLNO.

## Kjente spillere
* Torgeir Bryn
* Orji Okoroafor

## Spillerstall - Herrer 2011

*Sist oppdatert 28. april 2011*

## Eksterne lenker
* Offisiell hjemmeside for Ammerud Basket
Nawzad (distrikt)

**Nawzad** er et distrikt nord i Helmand-provinsen i Afghanistan. Distriktets befolkning er på om lag 51 170 innbyggere (2002) og er 100 % pashtun. Distriktshovedstaden er den lille byen Nawzad. I tillegg finner man i distriktet 14 andre småbyer og mer enn 100 mindre bosetninger.

## Kilder
*UNHCR – distriktsprofil, datert 31. desember 2002, besøkt 1. august 2006 (PDF).

## Eksterne lenker
* Kart over Nawzad-distriktet  (PDF)
Tambov

**Tambov** (russisk: Тамбо́в) er en by og administrativt senter i Tambov oblast i Russland. Den ligger ved elva Tsna, 420&nbsp;km sørøst for Moskva.

Navnet «Tambov» har sin opprinnelse i et ord på moksja (et finsk-ugrisk språk) som betyr våtmark. 

## Historie
Byen ble grunnlagt etter dekret av tsar Mikhail I av Russland. Den ble opprinnelig bygget som en grensefestning mot Krim-tatarene, men Tambov fikk raskt mindre betydning som en militær utpost av Storfyrstedømmet Moskva, og ble i stedet et administrativt og handelssenter for en stort sett landlig region i Keiserdømmet Russland. 

Roman Boborykin, tsarens hofftjener (stolnik) og vojvod ble byens første bygger. Takket være hans erfaring ble byggingen av festningen raskt fullført.

I 1781 godkjente Katarina den store byens våpen, som viser en bikube som symboliserer byens  hardt arbeidende innbyggere. I mars 1786 ble den den vanærede russiske dikteren og politikeren Gavrila Derzjavin utnevnt til guvernør av Tambov gubernija, en stilling han beholdt til desember 1788. Men under den korte perioden fikk han utrettet mye. Byens utvikling fortsatte: et teater, en høyskole, en danseskole, et trykkeri, en avis, et orkester og et teglverk ble bygget. Et monument til Derzjavin ble senere oppført i Tambov.

I november 1830, under koleraopprøret i Russland, angrep Tambovs innbyggere sin guvernør, men de ble snart nedkjempet av styrker fra hæren.

På 1800-tallet vokste Tambov til å bli et betydelig kulturelt senter, og mange skoler, biblioteker og andre institusjoner ble etablert der. I 1897 nådde Tambovs innbyggertall 50&nbsp;000.   

Mellom 1920 og 1921 ble region rundt Tambov åsted for Tambovopprøret, en bitter kamp mellom lokale innbyggere og den bolsjevikske røde arme.

## Demografi
Befolkningsutvikling:
:

## Næringsliv
Tambov er i dag et betydelig russisk industrielt senter. 

## Kultur og utdanning
Tambov Kunstgalleri huser en svær samling av russiske og vesteuropeiske kunstnere.  Russlands eldste dramateater ligger i Tambov, i likhet med to universiteter, to militære høyskoler, en musikkskole, et lokalohistorisk museum og andre kulturinstitusjoner.

## Kjente personer fra Tambov
* Andrej Kolmogorov, matematiker
* Lev Kulesjov, regissør og maler
* Georgij Musjel, komponist
* Aleksander Vvedenskij, filosof og psykolog
* Vasiliev Agapkin, dirigent og komponist
* Jurij Zjirkov, fotballspiller

## Referanser


## Eksterne lenker
* 
* Fotos fra Tambov
Alice Nine

**Alice Nine** er et japansk rockeband som ble etablert i 2004 av trommeslageren Nao.
Bandet er signert av det uavhengige plateselskapet, PS Company. Musikken varier mellom alternativ rock og hard rock.
Deres første konsert ble holdt en måned senere på Ikebukuro Cyber(Japan) i mai 2004.Shou og Tora tilhørte et band som het **Givnuss**, Hiroto var i **BAQUEPIA**, Saga i **Visage** og Nao i **Fatima**, før de sluttet seg sammen for å danne alice nine.
Etter noen konserter, startet de små turnere med andre band som Ayabie, Karen, Kagrra, Kra, og BIS. De fullførte sin første solo turne i august 2005. Deres første maxi singel Namae wa madanai, var begrenset til 1000 eksemplarer og ble utsolgt i løpet av sine pre-order perioden.

Alice Nine består av fem japanske gutter.
*Shou er vokalisten.
*Saga er bassisten.
*Tora er sologitaristen.
*Hiroto er rytmegitaristen.
*Nao er trommeslageren.

## Eksterne lenker
* 
* 
*  Official MySpace
Kirsanov

**Kirsanov** (russisk: Кирса́нов) er en by i Tambov oblast i Russland. Den ligger ved elva Vorona, rundt 90&nbsp;km øst for Tambov.

Kirsanov ble grunnlagt på første halvdel av 1600-tallet som bosetningen *Kirsanovo* (russisk: Кирса́ново), oppkalt etter Kirsan Zubakin, den første nybyggeren i området. Bosetningen fikk innvilget bystatus i 1779. I 1875 ble jernbanen mellom Tambov og Saratov bygget gjennom Kirsanov. Kirsanov flybase ligger fire kilometer nordvest for byen.

## Demografi
Befolkningsutvikling:
:

## Referanser


## Eksterne lenker
*
Kotovsk (Russland)

:*For den ukrainske byen med samme navn se [[Kotovsk (Ukraina)]]*

**Kotovsk** (russisk: Котовск) er en by i Tambov oblast i Russland. Den ligger ved elva Tsna, rundt 15&nbsp;km sør for Tambov.

Kotovsk ble grunnlagt før andre verdenskrig som en bosetning for arbeidere som var engasjert i forbindelse med byggingen av en kruttfabrikk. Til å begynne med var den en del av Tambov kalt *Porokhovoj Zavod* (russisk: Порохово́й Заво́д, oversatt: *Kruttfabrikk*). Bydelen ble etter hvert omgjort til en egen by kalt *Krasnyj Bojevik* (russisk: Кра́сный Боеви́к, oversatt: *Rød kriger*). I 1940 fikk stedet bystatus og fikk samtidig også nytt navn, Kotovsk, etter Grigorij Kotovskij (1881&ndash;1925), som hadde slått ned et antisovjetisk bondeopprør i Tambov i 1921.

## Demografi
Befolkningsutvikling:
:

## Referanser


## Eksterne lenker
*
Morsjansk

**Morsjansk** (russisk: Морша́нск) er en by i Tambov oblast i Russland. Den ligger ved elva Tsna, rundt 90&nbsp;km nord for Tambov.

Morsjansk ble grunnlagt i 1623 som landsbyen *Morsja* (russisk: Морша). I 1779 fikk den byrettigheter under navnet Morsjansk.

## Demografi
Befolkningsutvikling:
:

## Referanser


## Eksterne lenker
*
Rasskazovo

**Rasskazovo** (russisk: Расска́зово) ) er en by i Tambov oblast i Russland. Den ligger ved elva Lesnoj Tambov (ei sideelv til Tsna), rundt 30&nbsp;km øst for Tambov.

Bosetningen Rasskazovo ble grunnlagt i 1698. Den ble oppkalt etter Stepan Rasskazov, som var født i Morsjansk og som var den første nybyggeren i området. Fra 1700- til tidlig på 1900-tallet var Rasskazovo kjent for sin husflid, som strikking, garving, og produksjon av vokslys og såpe. I 1753 ble det bygget en tekstilfabrikk og senere et fargeri. Rasskazovo fikk bystatus i 1926.

## Demografi
Befolkningsutvikling:
:

## Referanser


## Eksterne lenker
*
Hongkou

**Hongkou** (kinesisk: 虹口区, pinyin: *Hóngkǒu Qū*) er et av de ti indre bydistrikter i Shanghai i Folkerepublikken Kina. 

Hongkou har et areal på 23,48&nbsp;km² og 792&nbsp;241 innbyggere (2003). Befolkningstettheten er dermed på 33&nbsp;741&nbsp;innbyggere pr. kvadratkilometer.

I denne bydelen ligger Lu Xun-parken og Lu Xun-mausoleet. Under den japanske okkupasjon av Shanghai bodde 20&nbsp;000 jødiske flyktninger fra tyskkontrollerte deler av Europa i den overfylte Shanghaighettoen i dette området. 

Det var på Huangpuelven utenfor Hongkou at det meste av skipstrafikken til og fra Shanghai hadde sine kaier og dokker på 1800-tallet og lenge ut på 1900-tallet. Det var vanlig at vestlige passasjerer ikke steg i land her, men gikk over i mindre båter, sampaner, som tok dem noen få hundre meter opp elven så de kunne ankomme ved The Bund.  

## Administrative enheter
**Subdistrikter:**
* Tilanqiao (提篮桥街道), Nordlige Sichuan lu (四川北路街道), Ouyang lu (欧阳路街道), Guangzhong lu (广中路街道), Liangcheng nye landsby (凉城新村街道), Jiaxing lu (嘉兴路街道), Quyang lu (曲阳路街道), Jiangwanzhen (江湾镇街道).
## Referanser
Jinshan

**Jinshan** (kinesisk: 金山区, *Jīnshān Qū*) er et bydistrikt i Shanghai. Det ligger sørvest i byprovinsen – fjernt fra sentrum og med kystlinje mot  Hangzhoubukten. Den har et landareal på 586,14&nbsp;km² og en befolkning på 536&nbsp;900 (2001).

Jinshandistriktet er hjem til *Shanghai Petrochemical Company Ltd*.

Jinshan er et av byprovinsens største bydistrikter i utstrekning. Ca 6,2&nbsp;kilometer utenfor kysten ligger de tre små øyene Da Jinshan (Store Gullfjell), Xiao Jinshan (Lille Gullfjell) og Fu Shan (Flytende Fjell). 

## Administrative enheter
**Subdistrikt:** 
*Shihua (石化街道).
**Storkommuner:**
* Fengjing (枫泾镇), Zhujing (朱泾镇), Tinglin (亭林镇), Caojing (漕泾镇), Shanyang (山阳镇), Jinshanwei (金山卫镇), Zhangyan (张堰镇), Langxia (廊下镇), Lüxiang (吕巷镇).

## Referanser
Mitsjurinsk

**Mitsjurinsk** (russisk: Мичу́ринск) er den nest største byen i Tambov oblast i Russland. Den ligger 65&nbsp;km vest for Tambov.

Den ble grunnlagt i 1635 som en utpost på Russlands sørgrense, og fikk innvilget bystatus i 1779. Byen het *Kozlov* (russisk: Козло́в) fram til 1932. Byen er oppkalt etter den russiske vitenskapsmannen Ivan Mitsjurin.

## Demografi
Befolkningsutvikling:
:

## Referanser


## Eksterne lenker
* 
* Fotos fra Mitsjurinsk (russisk)
Nawzad

**Nawzad** er distriktshovedstad i Nawzad-distriktet i Helmand-provinsen i Afghanistan. Byen ligger cirka 1 221 meter over havet. Britiske soldater har vært stasjonert her siden 2006 som en del av ISAF.

## Eksterne lenker
*
Uvarovo

**Uvarovo** (russisk: Ува́рово) er en by i Tambov oblast i Russland. Den ligger ved elva Vorona, rundt 100&nbsp;km sørøst for Tambov.

Uvarovo ble grunnlagt i 1699 som en kosakkbosetning. I 1770 ble det bygget en postvei gjennom Uvarovo, som knyttet Borisoglebsk og Kirsanov sammen. På andre halvdel av 1800-tallet og tidlig på 1900-tallet var Uvarovo et velkjent handelssenter. I 1966 fikk den innvilget bystatus.

## Demografi
Befolkningsutvikling:
:

## Referanser


## Eksterne lenker
*
Zjerdevka

**Zjerdevka** (russisk: Жердевка) er en by i Tambov oblast i Russland. Den ligger ved elva Savala (ei sideelv til Khopjor), rundt 100&nbsp;km sør for Tambov.

Zjerdevka ble grunnlagt i 1954, ved en sammenslåing av tre mindre bosetninger. 

## Demografi
Befolkningsutvikling:
:

## Referanser


## Eksterne lenker
*
Qingpu (Shanghai)

**Qingpu** (kinesisk: 青浦区, pinyin: *Qīngpǔ Qū*) er et av distriktene i byprovinsen Shanghai i Kina, godt vest for den egentlige Shanghai by. Shanghais eneste innsjø Dianshansjøen, ligger her. Både elven Huangpu og elven Wusong renner fra denne innsjøen. 

Befolkningen var på  innbyggere i 2010, mens den i 2001 var på 456&nbsp;834. Arealet er på 675,11&nbsp;km².

Qiangpu ligger helt vest i Shanghai, og grenser både til provinsen Jiangsu og provinsen Zhejiang. Byen Baihe, som er den eldste i Qingpudistriktet, er kjent for sine oppføringer av *[[huju]]* (Shanghaiopera). I Qingpu ligger også Zhujiajiao, kalt «Shanghais Venezia», som er et populært utfartssted.

## Administrative enheter
Qingpu består av:
***Subdistriktene** Xiayang (夏阳街道); Xianghuaqiao (香花桥街道); Yingpu (盈浦街道); 
***Storkommunene** Baihe (白鹤镇); Chonggu (重固镇); Huaxin (华新镇); Jinze (金泽镇); Liantang (练塘镇); Xujing (徐泾镇); Zhaoxiang (赵巷镇); og Zhujiajiao (朱家角镇).

## Samferdsel
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

## Referanser
Qingpu

**Qingpu** kan være:
*Bydistriktet Qingpu i byprefekturet Huai'an i provinsen Jiangsu i Folkerepublikken Kina.
*Bydistriktet Qingpu i Shanghai i Folkerepublikken Kina.
Yangpu

**Yangpu** (kinesisk: 杨浦区, pinyin: *Yángpǔ Qū*) er et av de indre bydistrikter i Shanghai i Folkerepublikken Kina. Det har 1&nbsp;081&nbsp;693 innbyggere (2003) på et areal på 60,73&nbsp;km² (17&nbsp;812 pr km²). I dette distriktet ligger to av Folkerepublikken Kinas mest renommerte universiteter,  Fudanuniversitetet (复旦大學) og Tongjiuniversitetet (同济大学).

## Administrative enheter
**Subdistrikter:**
*Dinghai lu (定海路街道), Daqiao (大桥街道), Pingliang lu (平凉路街道), Jiangpu lu (江浦路街道), Kongjiang (控江路街道), Yinhang (殷行街道), Changbai nye landsby (长白新村街道), Yanji nye landsby (延吉新村街道), Wujiaochang (五角场街道), Siping lu (四平路街道), Xinjiangwancheng (新江湾城街道).
**Storkommune:**
* Wujiaochang (五角场镇).

## Referanser
Nanhui

**Nanhui** (kinesisk: 南汇区, pinyin: *Nánhuì Qū*) var et fylke og fra 2001 et bydistrikt utenfor bykjernen i byprovinsen Shanghai i Folkerepublikken Kina. Det hadde 699&nbsp;119&nbsp;innbyggere i 2003 på et areal på 687,66&nbsp;km² (1&nbsp;017&nbsp;pr km²).

I mai 2009 opphørte Nanhui som eget bydistrikt idet det da ble innlemmet i bydistriktet Pudong. Nanhui var byprovinsens østligste distrikt, med kyst mot Østkinahavet, med Yangtze-elvens ytre utløp i nordøst/øst og Hangzhoubukten i sør.

Kinas første T-7M sonderakett ble skutt opp herfra den 19. februar 1960. Der arrangeres hvert år fra mars til april en stor ferskenblomstringfestival (桃花节) i Nanhui. Det er også en kjent safaripark her, etablert av Shanghai byregjering i 1995. Den kommunistiske politiker Zhang Wentian (1900-1976), en av de 28 bolsjeviker kom fra Nanhui, og hans hjem betraktes som en severdighet. 

## Referanser
Prosper Bernard

**Prosper Bernard**, eller *Na Shi Rong* (født 25. mai 1902 i Canada, død 18. mars 1943 i Fengxian nær Xuzhou i Kina) var en kanadisk kinamisjonær som virket i Shanghaiområdet. Han ble henrettet av japanerne under annen verdenskrig.

Berard ble jesuitt i 1935, og dro til Kina i januar 1938, til provinsen Jiangsu i en del av landet som var okkupert av Japan. Etter det japanske angrepet på Pearl Harbor i 1941 erklærte Storbritannia (og dermed Canada) krig mot Japan. Pater Bernard var da prest og rektor i Taolu. Han ble straks arrestert og bragt til Fengxian 10&nbsp;km unna og satt i husarrest på kirkens eiendom sammen med to andre kanadiske prester.

De fortsatte å drive en skole inne på kirketomten. Dette irriterte japanerne mer og mer. Den 18. mars 1943 ble de tre prestene henrettet av en japansk offiser.

I 1990 satte befolkningen i Fengxian opp et monument til minne om de tre kanadiske prestene.

## Se også
* Liste over kinamisjonærer tilhørende jesuittordenen

## Referanser


## Kilder
* Bernard, Prosper & Bernard Prosper Jr.. (2000). *De l’autre coté de la terre: La Chine*. Montréal, Qc. Sciences & Culture. 380 s., ISBN 2890922634
* Bernard, Prosper & Bernard P. (2001). *In China forever.* Montréal, Qc. Sciences & Culture, and Sarasota, Florida, University Consortium of the Americas, 336 s., ISBN 0-9709309-0-9 (USA), ISBN 2-89092-284-7 (Canada).
* Bernard, Prosper (2006). *Why China?.* Fidal Asia. ISBN 2-922636-16-X. 166 s.
* Bernard, Prosper (2007). *Chinese Obsession*. Fidal Asia ISBN 2-92263620-8.
Shanghaighettoen

**Shanghaighettoen** (eller *Restricted Sector for Stateless Refugees*, 無国籍難民限定地区, *Mukokuseki nanmin gentei chiku*) også kjent som Hongkou-gettoen var et område på ca. 2,5&nbsp;km² i distriktet Hongkou i det da japanskokkuperte Shanghai i Kina der rundt 20&nbsp;000 jødiske flyktninger, for det meste fra Det tredje rike, tok tilflukt og slik unnslapp holocaust.

Området kom i stand etter den japanske okkupasjon av Shanghai i 1937. Japanerne regulerte ikke innreise til Shanghai, som da var en sterkt skadet og ikke særlig attraktiv by, med det resultat at det var mulig å reise dit uten innreisevisum. Derimot var det ikke mulig å forlate Det tyske rike uten utreisevisum. Mange slike visa ble utstedt fra 1938 til 1940 av den kinesiske generalkonsul i Wien, Ho Feng Shan, stikk i strid med offisielle anvisninger fra egen ambassade, fra ambassadør Chen Jie i Berlin. Likeså utstedte den japanske diplomat Sugihara Chiune i Litauen lignende visa.

I Shanghai fantes det allerede to jødiske menigheter: Én for baghdadijøder, og én for russiske jøder som var flyktet fra Russland etter oktoberrevolusjonen. Blant de jøder som klarte å redde seg ut fra det tyskkontrollerte Europa var det også en rekke ledere og elever fra europeiske yeshivaer (yeshivot).

Fotografen Arthur Rothstein, på oppdrag fra United Nations Relief and Rehabilitation Administration, dokumenterte forholdene i gettoen i 1946.

## Referanser


## Eksterne lenker
* References on Shanghai and the Jews of China
* Shanghai & the Jews of China exhibition. The Menorah of Fang Bang Lu (University of Technology, Sydney. Humanities and Social Sciences)
* Shanghaijøder 
* Shanghai Ghetto Dokumentasjon av Dana Janklowicz-Mann og Amir Mann
* Former Jewish refugees revisit Shanghai Ark, Renmin Ribao, 11. november 2005
Velvet

«**Velvet**» er en sang skrevet av Paul Waaktaar-Savoy og Lauren Savoy. Den ble utgitt på bandet Savoys album *[[Mary Is Coming]]* (1996). Sangen var opprinnelig skrevet for gitar og sitar.

I 2000 utgav a-ha en ny versjon, på platen *[[Minor Earth Major Sky]]*. Denne innspillingen ble også utgitt som single.
The Bund

**The Bund** (tradisjonell kinesisk: 外灘, forenklet kinesisk: 外滩, pinyin: *Wàitan*, shanghainesisk: [ŋɑ²³tʰɛ⁵³]) er den mest berømte gaten og strandpromenaden i Shanghai i Folkerepublikken Kina. The Bund ligger i det sentrale bydistriktet Huangpu, og strekker seg i nord-sør-retning langs Huangpuelven, en bielv til den mektige Yangtze. 

The Bund tilhørte fra og med 1800-tallets siste halvdel og til kommunistenes maktovertakelse i Kina og Folkerepublikken Kinas grunnleggelse den 1. oktober 1949 for det meste den britiske bosetning i Shanghai. Under annen verdenskrig var byen og også denne delen av den okkupert av Japan. 

Langs The Bund finnes et antall svært kjente bygninger i nyklassisk stil, bl.a. Peace Hotel, HSBC-bankens gamle hovedkontor och Shanghais koloniale tollkontor. De fleste av disse bygninger er i dag beskyttede som historisk verneverdige. Broadway Mansions i nordenden av området er i Art deco.

Ved gatens endepunkt i nord ligger den lille Huangpuparken, en av byens eldste. Den er blitt kjent for et angivelig oppslag som forbød kinesere og hunder tiltrede. Helt nøyaktig er dette ikke. Noen tekst *No dogs and Chinese are allowed* var ikke å finne. Derimot stod det i parkregulativet at *The Gardens are reserved for the foreign community*, og lenger nede: *No dogs and bicycles are admitted*.

## Navnet
Ordet *bund* betyr et dike eller en dikeoppbygd kai. Ordet kommer fra hindi/urdu  *band*, som er av persisk opphav og betyr dike eller demning. I kinesiske havner ble det på engelsk særlig anvendt for å betegne de oppbygde kaianleggene langs elvebreddene.

Det er mange steder i India, Kina og Japan som ble kalt *bund* på engelsk (som for eksempel *The Yokohama Bund*). Men selve kortformen *The Bund* benyttes nesten utelukkende om den i Shanghai.

## Referanser


## Eksterne lenker
*
Baosteel

Konsernet **Shanghai Baosteel Group Corporation** (上海宝钢集团公, *Shànghǎi Bǎogāng Jítuán Gōngsī*, kort: **Baosteel**) er det største av folkerepublikken Kinas jern- og stålfirmakonglomerater. Firmaet har hovedkontor i Shanghai, i bydistriktet Baoshan; derav navnet. 

Det nåværende konsernet ble til den 17. november 1998 ved en fusjon av firmaene **Baoshan Iron and Steel (Group) Corporation**, *Shanghai Metallurgical Holding Group Corporation* og *Shanghai Meishan Group Co., Ltd.*.

## Eksterne lenker
* 
* Baosteel, kinesisk nettsted
Jing’antempelet

**Jing'antempelet** (tradisjonell kinesisk: 靜安寺, forenklet kinesisk: 静安寺, pinyin: *Jìng'ānsì*) er et buddhistisk tempel ved  Vestre Nanjinggaten i distriktet Jing'an i  Shanghai i Folkerepublikken Kina.

Det første tempelet ble bygd i år 247, og lå da ved Suzhouelven. Det ble flyttet til sitt nåværende sted, ved Nanjing lu, i 1216 under Song-dynastiet. Tempelet ble nesten helt ødelagt i 1851.

Det nåværende tempelet ble gjenoppbygd senere under Qing-dynastiet. I 1930-årene var det byens rikeste buddhisttempel, og ble ledet av den innflytelsesrike abbed Khi Vehdu, som samtidig var en gangster med et harem av konkubiner og «hvite» russiske livvakter. 
 
Under kulturrevolusjonen ble det brukt som et fabrikklokal. Det ble omgjort til et aktivt tempel igjen etter grundig renovering og rekonstruksjon i 1983. En senere renoveringsrunde ble avsluttet i 2003.

## Eksterne lenker
* 
* Artikkel i chinadaily.com.cn
Den franske konsesjon i Shanghai

**Den franske konsesjon i Shanghai** (kinesisk: 上海法租界;  pinyin: *Shànghǎi Fǎ Zūjiè*, fransk: *La concession française de Shanghai*) var et franskkontrollert område i det sentrale Shanghai mellom 1849 til 1946.

Den 6. april 1849 utvirket den franske konsul i Shanghai, Charles de Montigny, en konsesjon og proklamasjon fra den kinesiske *[[daotai]]* (en lokalmyndighet, *dao*, sammenlignbart med *guvernør*) Lin Gui som definerte franske borgeres bosettingssone i byen. 

Den tettbygde delen av dette området lå nord for den såkalte Kineserbyen, og var ellers avgrenset i øst av elven Huangpu og i nord av kanalen Yangqingbang langs sørgrensen til den britiske konsesjon. Dimensjonene på 66 hektar var blant de mer beskjedne av de utenlandske konsesjoner i byen (den britiskdominerte internasjonale bosetning var på 199 ha). I dag ligger dette franske området innen det moderne bydistriktet Huangpu. 

Selv om konsesjonen begynte som et område for franskmenn, tiltrakk det seg raskt folk fra an rekke andre land. 

I 1920-årene, etter at konsesjonen var blitt utvidet vestover, begynte britiske og amerikanske forretningsfolk som arbeidet i den internasjonale sonen (Shanghai International Settlement) å bygge seg mer rommelige residenser i den nye delen av franske konsesjon. Man kan fremdeles se noen spor av dette engelskspråklige nærvær i *American College*-bygningen i *[[Rue de Pétain]]* (nå Hengshan Lu) og *Community Church* like i nærheten.

Shanghai fikk en kraftig tilflytting av russiske immigranter i kjølvannet av den russiske revolusjon. Dette økte den russiske befolkning i den franske konsesjon fra 41 i 1915 til 7000. Dette talle økte ytterligere til 8260 i 1934 med den japanske okkupasjon av Mandsjuria. To russisk-ortodokse kirkebygg er fremdeles å se i området. Det russiske nærvær var særlig påtagelig langs avenue Joffre.

Den kinesiske befolkning i området økte kraftig under Taipingopprøret, og var kommet opp i 500.000 rett før utbruddet av den annen sino-japanske krig. Under annen verdenskrig nøyde japanerne seg til å begynne med å okkupere de kinesiske deler av byen, og lot de utenlandske områdene i fred. Da steg antall kinesere i den franske konsesjon til 825.342.

Konsesjonen opphørte etter avtale mellom Frankrike og Republikken Kina den 1. mars 1946.

## Litteratur
* Maybon, Ch. B (1929) *Histoire de la Concession Française de Changhai*, Paris: Librairie Plon
* Cady, J. F. (1942) "The Beginnings of French Imperialism in the Pacific Orient", *The Journal of Modern History*, Vol. 14, No. 1 (Mar., 1942), pp. 71–87

## Eksterne lenker
Le Paris de l'Orient – Présence française à Shanghai, 1849-1946
Dianshansjøen

**Dianshansjøen** (kinesisk: 淀山湖; pinyin: *Diànshān Hú*) er en naturlig ferskvannsjø vest for Zhu Jiajiao i distriktet Qingpu i byprovinsen Shanghai i Folkerepublikken Kina. Dens avløp renner etterhvert inn i elven Huangpu. 

## Kilder
* Water quality of Lake Dianshan
Yangpubroen

**Yangpubroen** (kinesisk: 杨浦大桥, pinyin: *Yángpǔ Dàqiáo*) i Shanghai i Folkerepublikken Kina er en av verdens lengste broer i sitt slag, med en full lengde på 8.354 meter. Dens lengste spenn er på 602 meter. Den er en skråkabelbro og fører Shanghais indre ringmotorvei fra distriktet Yangpu i Puxi over elven Huangpu til distriktet Pudong. Den stod ferdig i september 1993 og åpnet måneden etter.
Acolin

**Acolin** er en 63 km lang elv i Frankrike, og en av sideelvene til Loire fra venstre. Den renner gjennom departementene Allier og Nièvre, og munner ut i Loire nær Decize. 

## Referanser


## Eksterne lenker
*
Strindbergsmuseet

**Strindbergsmuseet** er et litterært museum i Drottninggatan 85 (beliggende på hjørnet mot Tegnérgatan) i Stockholm. Dette var også August Strindbergs (1849–1912) siste bosted, hvor han bodde de siste fire årene av sitt liv. Interiøret i hans hjem finnes bevart på stedet, og dette (stuene og biblioteket med arbeidsværelset på loftet) utgjør selve grunnstammen i museet.

August Strindberg kalte huset sitt for *Blå tornet*. Gården var nybygget i 1908, dengang han selv flyttet inn der.

## Litteratur
*Agneta Lalander: "Tre rum och inget kök och ett bibliotek på vinden" (s. 39-44) *Litterære museer i Skandinavia. Rapport. Seminar på [[Voksenåsen Kultur- og konferansehotell|Voksenåsen]], Oslo 9.11. januar 1998*. Oslo 1988. ISBN 82-91615-01-2

## Eksterne lenker
*
Zhongshanparken (Shanghai)

**Zhongshanparken** (kinesisk: 中山公园, pinyin: *Zhōngshān Gōngyuán*) er en park i Shanghai i Folkerepublikken Kina. Den ligger midt i bydistriktet Changning og har en stort og omfattende variasjon av trær og blomster.

Parken ble anlagt i 1914 som «Jessfield Park». Før det hadde den vært en privat have eid av H. Fogg, en britisk eiendomsentreprenør. Den fikk nytt navn til ære for dr. Sun Yat-sen i 1944.
Mariakapellet i Tønsberg

**Mariakapellet** er et gravkapell som ligger på Tønsberg gamle kirkegård i Tønsberg i Vestfold.

Kapellet ble vigslet i 1873, og var i bruk fram til 1974 da man sluttet med kistebegravelser på denne gravlunden. Siden har kapellet blitt brukt som lager, men fra 2002 har man tatt det i bruk til konserter og andre kulturarrangementer.

File:Tønsberg (14416724329).jpg|Flyfoto av deler av Tønsberg by tatt av Widerøe i 1947. Mariakapellet sees på Tønsberg gamle kirkegård like under og til høyre for midten av bildet. Den store bygningen litt bak kirkegården er Tønsberg sykehus.
File:Tønsberg (14417373517).jpg|Flyfoto fra 1953 med Mariakapellet på kirkegården til høyre i bildet. Deler av bybebyggelsen er siden erstattet med blant annet kjøpesenteret Farmandsstredet vest for jernbanesporet. 


File:Mariakapellet Tønsberg gamle kirkegård Farmandsstredet 2016-02-15 distorted-compressed panorama 03.jpg|Mariakapellet på Tønsberg gamle kirkegård med handelsesenteret Farmandsstredet på vestre side av Jernbanegata.
File:Mariakapellet Tønsberg gamle kirkegård Farmandsstredet 2016-02-15 distorted-compressed panorama 04.jpg|


## Referanser


## Eksterne lenker
*
Decize

**Decize** er en kommune i departementet Nièvre i regionen Bourgogne-Franche-Comté i det sentrale Frankrike.

## Befolkningsutvikling
***Antall innbyggere i kommunen Decize***

## Referanser


## Eksterne lenker
* 
* Kommunedata INSEE
Chester Harding

**Chester Harding** (født 1. september 1792, død 1. april 1866) var en amerikansk portrettmaler, født i Conway, Massachusetts, og døde i Springfield (Massachusetts).

Han vokste opp i New York. Han marsjerte som trommeslager med militæret til St. Lawrence som liten, i 1813. Senere ble han stolmaker, dørselger, krovert og husmaler, og til slutt selvlært portrettmaler.

Hans favorittsted var Springfield (Massachusetts), og han bodde der det meste av sitt liv. Han var dog villig til å reise fra Springfield til hvor som helst i verden for å male. Han døde i Springfield i 1866.


Fil:Harding Mrs Blake.jpg|Sarah Stanton Blake (Mrs. Joshua Blake)
Fil:Portrait_of_Daniel_Boone_by_Chester_Harding_1820.jpg|Daniel Boone
Fil:Unfinished Portait of Danial Boone by Chester Harding 1820.jpg|Daniel Boone (ufullført)


## Referanser
NUNAOIL

**NUNAOIL A/S** er det statlige oljeselskapet på Grønland.

Selskapet ble dannet i 1985, med eierskapet likt fordelt mellom Grønlands hjemmestyre og DONG Energy. De har en andel av alle utvinningslisenser som deles ut, og ble etablert for å fremme investeringene i olje- og gassindustrien gjennom samarbeid med de enkelte kommunene og internasjonale oljeselskaper. De opererer som «carried partner», som betyr at de ikke investerer før et olje- eller gassfelt er besluttet utvunnet; da betaler de sin forholdsmessige andel av utbyggings- og produksjonskostnadene. 

På 1990-tallet drev selskapet primært med innsamling av sesmiske data, som operatør for en gruppe internasjonale oljeselskaper i Nordøst- og Vestgrønland. Senere dreide fokuset til sydvestkysten av Grønland, der de kartla store områder med potensielle funn. Siden 2000 har det vært tilstekkelig interesse fra den seismiske bransjen til at at NUNAOIL har kunnet slutte å samle inn seismiske data. 

De har også vært involvert i lisensutdelingene på vestkysten, ved Baffinbukta, der de sitter med minimum 8,5% eierskap i alle blokkene som er lisensiert ut. 

I 2006 solgte DONG sine andeler i NUNAOIL til den danske staten. Dette fordi den danske regjeringen vedtok å delprivatisere DONG, og siden vedtektene til NUNAOIL sier at alle aksjene direkte eller indirekte skal eies av den danske stat måtte aksjene overføres til staten for privatiseringen. 

## Eksterne lenker
*
British Council

**British Council** (opprinnelig **British Council for Relations with Other Countries**) er en britisk organisasjon som ble stiftet av den britiske staten i 1934. Formålet er å «skape vennligsinnet kunnskap og forståelse mellom det britiske folk og den store verden» («create friendly knowledge and understanding between the people of the UK and the wider world»).
Organisasjonen har virksomhet i 100 land, blant annet i Norge.

Organisasjonen jobber med å utvikle forbindelser mellom Storbritannia og andre land. Dette omfatter støtte til undervisning i engelsk språk, og markedsføring av britisk kunst og kultur.

Sammen med tilsvarende kulturinstitutt for andre språk – Goethe-Institut, Instituto Camões, Alliance française, Società Dante Alighieri og Instituto Cervantes – mottok instituttet i 2005 Fyrstinnen av Asturias' pris for kommunikasjon og humaniora.

## Referanser


## Eksterne lenker
*
Britisk Vest-Afrika

**Britisk Vest-Afrika** var en samlebetegnelse på de britiske koloniene i Vest-Afrika; Britisk Kamerun, Gambia, Gullkysten, Nigeria, Sierra Leone og Britisk Togoland.   

Landene ble selvstendige stater under avkoloniseringen på 1950- og 60-tallet. Unntakene var Britisk Kamerun som ble delt mellom Nigeria og Kamerun, og Britisk Togoland som ble en del av Ghana.   

## Se også
*Det britiske imperiet
*Fransk Vest-Afrika
*Kolonien og protektoratet Nigeria
*Liste over tidligere britiske kolonier

## Referanser


## Eksterne lenker
* 

## Referanser
Ticker tape-parade

**Ticker tape-parade** (fra *ticker tape*, ticker-bånd) er en form for parade holdt i et bysentrum som oppstod i USA. Paradeformen kjennetegnes ved at det slippes store mengder papirbiter (opprinnelig var det ekte ticker tape) fra kontorbygninger langs ruten, noe som skaper en triumferende, snøstormlignende effekt.

Utenfor USA ble ticker tape brukt etter VM i fotball 1978 som ble arrangert i Argentina.

## Historie
Begrepet oppstod i New York etter en spontan feiring den 28. oktober 1886 i forbindelse med innvielsen av Frihetsgudinnen og er fortsatt mest forbundet med New York City. Begrepet *ticker tape* viser til det papiret som ble brukt i ticker tape-maskiner som ble brukt av aksjemeglere som gjennom denne fikk oppdaterte nyheter fra aksjemarkedetet. Ticker kommer fra den lyden som maskinene laget.

I New York City var ticker tape-parader reservert for spesielle anledninger. Like etter den første parade i 1886 innså byens myndigheter nytten ved slike hendelser og begynte å arrangere dem ved spesielle anledninger, som for eksempel da Theodore Roosevelt kom tilbake fra sin afrikanske safari, da Gertrude Ederle hadde svømt over Den engelske kanal, og etter Charles Lindberghs transatlantiske flyvning. Den første personen som ble hedret med en ticker tape-parade var admiral George Dewey, helten fra slaget om Manila Bay i 1899 da to millioner mennesker kom til New York City. Etter andre verdenskrig er de fleste ticker tape-parader gitt til ære for seirende generaler og admiraler, inkludert general Dwight D. Eisenhower og admiral Chester Nimitz. To av de lengste og største ticker tape-parader etter andre verdenskrig og Koreakrigen var de for general Douglas MacArthur i 1951 og astronauten John Glenn i 1962.

I New York går paraderuten gjennom Broadways finansdistrikt, på folkemunne kalt «Canyon of Heroes». Fra begynnelsen på det tidlige 21. århundre er slike parader blitt langt mer sjeldene. I stor grad blir de begrenset til idrettslige arrangementer, for astronauter og militære  parader.
Ticker tape-teknologien ble foreldet i 1960-årene da TV og datamaskiner ble tatt i bruk for overføring av finansiell informasjon. I dagens parader brukes papiravfall fra kontorer, gamle telefonkataloger og toalettpapir som kuttes i konvensjonelle makuleringsmaskiner. Også kommunen bidrar med papirkonfetti.

Betegnelsen oppstod i New York City om en spontan feiring som ble holdt 29. oktober 1886 i forbindelse med innvielsen av Frihetsgudinnen, og denne formen for feiring blir fremdeles hovedsakelig forbundet med New York City.

Slike parader organiseres bare ved spesielle begivenheter i New York City.

## Referanser


## Eksterne lenker
* Ticker tape, definisjon http://www.thefreedictionary.com/ticker+tape
Costaricansk colón

**Colón** (flertall *colones*) er den offisielle valutaen i republikken Costa Rica. Myntenheten ble introdusert i 1896 og erstattet peso med samme verdi. Én colón er delt inn i 100 centimos. Den er oppkalt etter Christofer Columbus, som kalles Cristóbal Colón på spansk. Symbolet for colón er ₡.

Amerikanske dollar aksepteres også uoffisielt enkelte steder i Costa Rica.

## Mynter
Myntene fins i følgende valører:
*5 ₡
*10 ₡
*25 ₡
*50 ₡
*100 ₡
*500 ₡

## Sedler
Den nyeste seddelserien ble gjort kjent i 2010. Denne inneholder to nye valører som ikke fantes tidligere, 20&nbsp;000 ₡ og 50&nbsp;000 ₡, hvorav kun den første har kommet i sirkulasjon. 5&nbsp;000 ₡- og 10&nbsp;000 ₡-sedlene fra den nye serien er ennå ikke i sirkulasjon.

## Eksterne lenker
* Costa Ricas sentralbank
* CambioDelDolar.com – Costa Rica Colón (CRC) ↔ Amerikansk dollar (USD)
* Sedler fra Costa Rica (engelsk, tysk, fransk)
Hans Kristian Olsen

**Hans Kristian Olsen** (født 1955) er en grønlandsk geolog. Han var adm.dir. i det grønlandske statlige oljeselskapet NUNAOIL. 

Olsen er utdannet cand. scient. innen geologi fra Aarhus Universitet i 1988, og har tidligere arbeidet som undersøkelsesgeolog i NunaOil og i *Råstofdirektoratet* før han ble direktør for NUNAOIL i 2005. Ved en nedskalering av virksomheten ble han oppsagt i 2017. 

Han har også sittet i styret for «NunaMinerals» som ble slått konkurs 2016, samt for KVUG &ndash; Kommissionen for Videnskabelige Undersøgelser i Grønland nedlagt 2012.

## Referanser
Jølvatnet

**Jølvatnet** er en innsjø som ligger 710 moh i Trollheimen i Rennebu. Ved Jølvatnet ligger Trondhjems Turistforenings turisthytte Jøldalshytta.

## Referanser
Stębark

**Stębark** (tysk *Tannenberg*) er en landsby i den nordøstlige Polen, med 530 innbyggere. Byen ligger i  Det ermlandskmasuriske voivodskap.
Før 1945 var området en del av Øst-Preussen, og landsbyen var kjent som *Tannenberg*. 
Etter krigen ble de gjenværende tyske borgerne forvist, da området som følge av Potsdamkonferansen ble overført til Polen. 

Området rundt landsbyen er kjent for to store slag som har funnet sted her. Den 15. juli 1410 ble Den tyske orden slått av en forenet hær fra kongedømmet Polen og Storhertugdømmet Litauen, i det første slaget ved Tannenberg.

I 1914, under første verdenskrig, vant en tysk armé under kommando av feltmarskalk Paul von Hindenburg en viktig seier over to russiske arméer som hadde invadert Øst-Preussen, det andre slaget ved Tannenberg.

## Eksterne lenker
*
Ambrose Burnside

**Ambrose Everett Burnside** (født 23. mai 1824 i Liberty i Indiana, død 13. september 1881 i Bristol i Rhode Island) var en amerikansk militær, jernbanesjef, investor, industrimann og politiker fra Rhode Island. Han ble utdannet ved United States Military Academy og tjenestegjorde i USAs militære styrker i 18 år. Som general i nordstatsarméen under den amerikanske borgerkrigen ledet han noe suksessfulle kampanjer i Nord-Carolina og østre Tennessee, men hadde alvorlige nederlag ved det første slaget ved Fredericksburg og slaget om krateret. Hans politiske karriere inkluderte stilling som guvernør i Rhode Island og senator. 

Burnsides lett gjenkjennelige skjeggvekst kalles nå sideburns som er utledet fra hans navn.

## Referanser


## Eksterne lenker
* 
*
Bunker Hill Monument

**Bunker Hill Monument** står på en liten høyde i bydelen Charlestown i Boston i Massachusetts i USA. Den første vesentlige trefningen i den amerikanske uavhengighetskrigen fant sted i området 17. juni 1775,slaget ved Bunker Hill.

Betegnelsen er noe misvisende, ettersom det meste av kampene skjedde på den nærliggende *Breed's Hill*. Her står da også minnesmerket over slaget, som – like misvisende – heter *The Bunker Hill Monument*. Det er en 67 meter høy obelisk, reist mellom 1827 og 1843. Den ble fraktet til stedet via USAs første kommersielle *jernbane*, anlagt for formålet.

Foran obelisken står  en statue av oberst William Prescott, en av heltene fra Bunker Hill-slaget. Han hevdes å stå bak den kjente ordren «Ikke skyt før dere ser det hvite i øynene deres». Det er imidlertid tvil om dette er riktig.

Allerede i 1794 ble det på stedet reist et minnesmerke over en annen krigshelt, Joseph Warren. Det var en 5–6 meter høy tresøyle med ei forgylt urne på toppen. I dag finnes en statue av Warren i et nærliggende utstillingsbygg. 

Monumentet ble i 2007 gjenåpnet etter omfattende restaurering og med et nytt museumsbygg. Området inngår i Boston National Historical Park og er en del av Freedom Trail, en museumssti i Boston-området.
Voll (Rennebu)

**Voll** er en grend i Rennebu kommune. Den ligger i Orkladalen og fylkesvei 700 passerer stedet.
Rennebu kirke ligger på Voll.
Wasit (provins)

**Wasit** er et irakisk guvernement som ligger sør for Bagdad og østover til den iranske grensen. Før 1976 var det kjent som Kut.

Elven Tigris renner gjennom guvernementet.

## Distrikter
Badra, al-Hai, al-Kut, al-Numaniyya, al-Suwaira

## Referanser


## Eksterne lenker
*